Kreativitarium: Billedsamtale | Skoletjenesten
Anbefales til dig, der allerede har haft din børnegruppe/klasse med på museet.
Børnene har været på museet før og har en fornemmelse af, hvad kunst er, og hvordan man er på et museum. Sammen med en af Kunstens kunstformidlere bevæger vi os med alle sanser længere ind i kunsten, dens udtryk og brug af materialer.
Ved få udvalgte kunstværker snakker vi om det, som foregår i værkerne, og det, som børnene lægger mærke til. Undervejs laver vi sjove og legende aktiviteter, som understøtter samtalen og oplevelsen af værkerne.
På turen rundt på museet ser vi på udvalgte kunstværker fra både Kunstens faste samling og en af vores særudstillinger. Vi snakker om kunstens forskellige udtryksformer, f.eks. malerier, skulpturer og installationer. Det er børnenes opdagelser og oplevelser i og med kunst, der bliver afsættet og kommer i fokus.
Husk: Det skal være sjovt at gå på museum!
Tidspunkt: Torsdage kl. 10:00 og 11:30 (se bookingformular for ledige tider)
Antal: Børnehaver 6-14 børn
12/11/19 - 31/12/21
Kira Sawman
Understøtte samtaler og aktiviteter med udgangspunkt i børnenes nysgerrighed og undren.
Kunsten, Kong Christians Allé 50, 9000 Aalborg